(1903) ’ Aldus dede Hester , die tot Gode bat ende seide : ‘ heer , ghif mi rechte reden in minen monde ’ Sestewarf dat sijn lessen te subtijl noch te swair niet en sullen wesen , ende niet en sal hi lesen naden hoghen sinnen die hi wel verstaet , want dan lase hi hem selven , mer na simpelheit ende grofheit sijnre iongheren .Aldus dede Paulus doe hi seide : ‘ Ic heb u melc ghegheven te drincken als ionghe gheboren kinderen ende harde spijs ghegeven teten .’ Glosa : Wantsi noch niet sterc ghenoech en waren van verstant .